AAV วิ่งเฉียด 3% โบรกคาดรับผลดี “จีน” จ่อลดวัน “กักตัว” เข้าประเทศ
AAV วิ่งเฉียด 3% ราคาแตะ 3 บ. โบรกแนะนำเก็งกำไร คาดรับผลดี “จีน” จ่อลดวัน "กักตัว" โควิด-19 สำหรับผู้ที่เดินทางเข้าประเทศ วางแนวต้าน 3.10 บ.
AAV วิ่งเฉียด 3% ราคาแตะ 3 บ. โบรกแนะนำเก็งกำไร คาดรับผลดี “จีน” เล็งลดกักตัว "โควิด" เข้าประเทศ
20 ต.ค. 2565

ผู้สื่อข่าวรายงานว่า วันนี้ (20 ต.ค.65) ราคาหุ้น บริษัท เอเชีย เอวิเอชั่น จำกัด (มหาชน) หรือ AAV ล่าสุด ณ เวลา 15:15 น. อยู่ที่ระดับ 3 บาท บวก 0.08 บาท หรือ 2.74% สูงสุดที่ระดับ 3.04 บาท ต่ำสุดที่ระดับ 2.90 บาท ด้วยมูลค่าซื้อขาย 102.65 ล้านบาท

โดยบล.กสิกรไทย ระบุในบทวิเคราะห์ แนะนำหุ้น AAV จากกรณีที่รัฐบาลจีนกำลังหารือผ่อนคลายการลดการกักกัน Covid-19 สำหรับผู้เดินทางเข้าประเทศ ประเมินบวกต่อหุ้นไทยในกลุ่มสายการบิน คาดได้ AAV ประโยชน์สูงสุดจากแนวโน้มเที่ยวบินที่เพิ่มขึ้น แนะนำเก็งกำไร ประเมินแนวรับ 2.86 บาท แนวต้าน 3.10 บาท